**Vedtekter for H.O.G. Chaptere i Norge**

**§ 1 Chapterets navn og adresse:**

Chapterets navn: Harley Owners Group Chapter Sørlandet

Adresse: Hånesveien 61

Org.nr.: 919 459 832

Etablert: 2017

Chapteret er aktivt så lenge Chapteret får det årlige Chapter Charter Renewal innvilget fra

Harley-Davidson / H.O.G. (Harley Owners Group)

Chapterets Sponsoring Dealer: Harley-Davidson Vestfold, V/Jan Hanasand

Eksekutør: Den til enhver tid sittende H.O.G. Manager for Norge

**§2 Styrende dokumenter:**

1. Annual Charter for H.O.G. Chapter
2. H.O.G. Chapter Handbook
3. Chapterets vedtekter
4. Samarbeidsavtale mellom Chaptere som har samme Sponsoring Dealer
5. Eventuelle pålegg fra Sponsoring Dealer

**§ 3 Formål: Chapteret har til formål:**

* kjøre Harley-Davidson, inkludere alle, ha det sosialt og styrke samholdet mellom medlemmene
* fremme aktiviteter på en forsvarlig og ansvarsfull måte for foreningens medlemmer, samt motivere medlemmene til å delta på H.O.G. arrangementer
* sørge for å ivareta likestilling og mangfold
* ·videreutvikle og forsterke båndet til Harley-Davidson
* ikke utføre aktiviteter eller promotere aktiviteter som strider mot Dealers forretningsfilosofi eller forretningsplaner
* skal ikke opptre på en slik måte at det kan skade Harley-Davidson eller Dealer

**Formålet skal oppnås gjennom følgende aktiviteter:**

* Samle alle som kjører Harley Davidson og deres familie, samt entusiaster med Harley-Davidson som felles interesse¨
* Representere det beste med Harley-Davidsons tradisjoner mot resten av verden
* Sørge for at medlemmene får mulighet til medbestemmelse i alle posisjoner, avgjørelser og aktiviteter som gjøres i regi av foreningen
* Legge til rette for velferdsaktiviteter
* Legge til rette for et tett samarbeid med øvrige H.O.G. Chapter, både innenlands og i resten av verden
* Organisere arrangement som fremmer foreningens formål, som beskrevet over og i Annual Charter for H.O.G. Chapter og H.O.G. Chapter Handbook

**§ 4 Organisasjonsform**

Foreningens eksistens er basert på at det skal være sponset av en autorisert

Harley-Davidson forhandler.

Foreningen er en frittstående juridisk enhet med medlemmer, og er selveiende. Selveiende

innebærer at ingen, verken medlemmer eller andre, har krav på foreningens formue eller

eiendeler, eller er ansvarlig for gjeld eller andre forpliktelser.

**§ 5 Medlemmer**

Foreningen har hoved og assosierte medlemmer. Alle som eier en Harley-Davidson, og som

har betalt det årlige medlemskapet til H.O.G. Internasjonalt kan bli hoved medlem av ett

eller flere Chapter. Et hovedmedlem kan ha tilknyttet et eller flere assosierte medlemmer.

Disse må ha betalt det årlige medlemskapet til H.O.G. Internasjonalt.

For å kunne være medlem av et lokalt Chapter må det da betales medlemsavgift både lokalt

og internasjonalt.

Sponsoring Dealer og hans personale kan være ordinære medlemmer uten å måtte bevise

eierskap til en Harley-Davidson motorsykkel. Kravet til ordinære medlemmer om å eie en

Harley Davidson motorsykkel er kun vilkår som gjelder for å bli medlem og ikke vilkår for

fortsatt medlemskap.

**§ 6 Rettigheter og plikter knyttet til medlemskapet**

Alle medlemmer har rett til å delta på Årsmøte, har stemmerett og er mulig å nominere til

tillitsverv i foreningen

Medlemmer som er skyldig kontingent, lokalt eller internasjonalt, har ikke stemmerett eller

andre rettigheter I foreningen.

Medlemmene plikter å forholde seg til vedtak som er fattet av Årsmøte.

**§ 7 Årsmøte**

Årsmøte er foreningens øverste styrende organ.

Ordinært Årsmøte skal avholdes en gang i året innen de første tre (3) måneder etter

regnskapsårets slutt.

Årsmøtet er vedtaksført med det antall stemmeberettigede medlemmer som møter, og alle

medlemmer har én stemme.

Årsmøte ledes av Director eller Ass. Director ved Directors fravær.

Styrets Sekretær skal opptre som sekretær for møtet. Ved sekretærens fravær skal en

stedfortreder godkjent av Årsmøte være møtets sekretær.

Årsmøtets beslutninger skal føres i protokoll utarbeidet av Sekretæren. Denne skal

inkludere liste over de av foreningens medlemmer som deltar på møte. Protokollen skal

godkjennes av Årsmøte på slutten av møte og signeres av to av medlemmene, valgt på

møte.

Forslag som skal behandles på Årsmøtet skal være sendt til styret senest 2 uker før

Årsmøtet. Det er bare saker som det kan stemmes over som tas med i årsmøtet.

Varsel om Årsmøte, med tidspunkt for årsmøtet og frist for innkommende forslag, senest

6 uker før møtet.

Innkalling til Årsmøte skjer ved skriftlig utsendelse, og skal inneholde agenda for møte,

samt tid og sted. Der skal det fremgå hvilke saker som skal behandles.

Perioden mellom dato for innkallelse og dato for gjennomføring av Årsmøte skal være på

minimum femten (15) kalenderdager.

**§ 8 Årsmøtets oppgaver**

Årsmøtet skal

1. behandle årsberetningen
2. behandle revidert regnskap
3. behandle innkomne forslag
4. fastsette kontingent
5. vedta budsjett
6. vedtekts endring
7. godkjenne nominasjonskomitéens innstilling

* Primær offiserer
* styremedlemmer
* revisor

**§ 9 Ekstraordinære årsmøter**

Ekstraordinære årsmøter blir avholdt når Dealer eller styret bestemmer det, eller minst 1/3

av medlemmene krever det. Innkalling skjer med minst 15 dagers varsel. Ekstraordinært

årsmøte kan bare behandle og ta avgjørelse i de sakene som er kunngjort i innkallingen.

**§ 10 Styret**

Foreningen ledes og representeres av Styret. Styrets medlemmer kan ha

primærfunksjoner og tilleggsfunksjoner.

Antall styremedlemmer fastsettes av Årsmøte, men skal ikke på noe tidspunkt skal være

under fire.

Det skal ikke utbetales vederlag til medlemmer av styret.

Kun dokumenterte utlegg i forbindelse med drift av foreningen refunderes.

Primærfunksjoner / obligatorisk

* Director
* Assistant Director
* Secretary
* Treasurer

Sponsoring Dealer bør fortrinnsvis være en del av foreningens styre

 Styret kan ha følgende tilleggsfunksjoner:

* Head Road Captain
* Membership Officer
* Activities Officer
* Ladies of Harley Officer
* Editor
* Safety Officer
* Photographer
* Historian
* Webmaster

**Styret skal**

* utarbeide årsberetning, årsregnskap, budsjett og fremlegge dette til godkjenning for Årsmøte
* utarbeide aktivitetsplan og interne instrukser for å ivareta foreningens formål
* beslutte at nye medlemmer tas inn i foreningen. Avslag må ikke begrunnes
* treffe vedtak om eksklusjon av medlemmer fra foreningen
* administrere oppgaver som ikke omfattes av Årsmøtets vedtak, og som kan fattes ved simpelt flertall på Årsmøte
* administrere og føre nødvendig kontroll med foreningens økonomi i henhold til gjeldende bestemmelser
* styret skal alltid handle til medlemmenes felles fordel, uten å søke og oppnå noen form for økonomisk gevinst. Alle bidrag, inntekter og midler skal utelukkende benyttes til å fremme foreningens formål.
* Utnevne nominasjonskomité

**§ 11 Signaturrett**

Director

* kan forplikte foreningen med sin underskrift
* foreta betalinger med Treasurers signatur og ved sin signatur godkjenne dokumenter, protokoller og korrespondanse
* håndtere et hvert område egnet for foreningens alminnelige forretningsdrift, uten annen forpliktelse enn å informere styret i ettertid

**§ 12 Vedtektsendring**

Endringer av disse vedtektene kan bare gjøres på årsmøte. Dette må fremgå

av sakslisten, og det kreves 2/3 flertall av stemmene, samt Sponsoring Dealers eller H.O.G

managers godkjenning.

**§ 13 Oppløsning**

Oppløsning av foreningen kan bare behandles på ekstraordinært årsmøte. Det krever 2/3

flertall dersom ønske om oppløsning kommer fra medlemmer.

Sponsoring Dealer, og / eller Harley Owners Group, og / eller regionens H.O.G manager kan

oppløse foreningens med 3 måneders varsel.

Dersom oppløsning foretas, skal medlemmene av Styret utnevnes som avviklingsstyre. Etter

at eventuell gjeld er gjort opp, og dersom det finnes gjenstående midler, skal

avviklingsstyret i samarbeid med Sponsoring Dealer fordele disse midler til veldedige formål